text: Kæmpekrav mod kvinde, der løj om voldtægt 
  25 april 2012 kl. 12.36
  Anklageren kræver 18-årig kvinde, der løj om gruppevoldtægt dømt til ambulant psykiatrisk behandling - og 1,5 millioner kroner i erstatning.
  Det kan koste den 18-årige kvinde dyrt, at hun løj overfor både politiet og by- og landsretten om en voldtægt af hende begået af tre unge mænd på et toilet på Fredericia Banegård i 2008. 
  Således står anklagemyndigheden klar med et krav om både en behandlingsdom men også  med et erstatningskrav på 1,5 mill. kr.
  
  Nægter sig skyldig 
  Pigen nægter sig dog skyldig i falsk forklaring for retten. På forhånd står det klart, at hun ikke risikerer samme skæbne som de tre drenge.
  Ifølge flere medier mener drengene selv, at det har påvirket sagen, at pigen er datter af en jurist ved Retten i Kolding, og at dommerne ikke troede på indvandrerdrengens forklaring om, at hun havde haft sex med ham for omkring 20 kroner.
  
  Dom torsdag 
  Retten i Kolding ventes at afsige dom i sagen torsdag.
  